Ander weer, soos die Skool van Nuwe Profete en Apostels wat promoveer dat die wêreld ŉ beter plek word, dat die Evangelie uiteindelik gaan triomfeer nog voor Jesus terugkom en die Kerk oor alle ongelowiges sal regeer in ŉ outokratiese heerskappy oor die wêreld sonder Jesus, dwing ook hulle sienswyse af op die Skrif. Die gevolg is dat die Skrif of uit konteks geneem word, of die Skrif moet verdraai word om te spreek wat diegene wil hê die moet sê, sodat hulle sienswyses ondersteun moet word.
Die waarheid kom nie altyd wat ons Kerk leer nie, of wat ons troetel dogma sê nie, of wat my goddelike ouers my geleer het nie, maar – Wat sê die Bybel oor die betrokke saak.
Dit wat ons nou wil hê, dit wat ons onder die bedekking van ons literalisme slegs kan sien, en nie die ware geestelike, wat die werklike ware letterlike betekenis is nie. Kyk tog na die versinnebeelding van Hagar se seun en die seun van die vrye Isak. Dit is allegories geskryf, die Amillennialis word beskuldig dat hy alles allegories interpreteer, maar, dit is Jesus se manier van waarhede van die geestelike oordra. Paulus verklaar die deel dat die Wet is Hagar, is Jerusalem, is die Jode, is aardse Israel, en Isak is die vrye geestelike Israel, kinders van Abraham in geloof wat die ware geestelike Israel die kerk is.
In die tye van relativisme, waar elkeen sy eie opinie het en elkeen se gedagte volgens wat hy dink en sê hoe God moet wees en dat daar nie absolute waarhede is nie, maar alles relatief is, is dit dan geen mirakel dat dit ook in die kerk plaasvind nie. Elkeen het sy eie waardes, sy eie interpretasie en dit word nie onderwerp aan die absolute van die Skrif nie.
Die nuwe wedergebore jong man sê vir my: “re-inkarnasie is vir my wonderlik.” Ek sê vir hom dat die Bybel leer dat ons een maal sterwe en daarna die oordeel. “Dit is jou interpretasie”, word menigmale gehoor, afgesien wat die Skrif duidelik leer. Elkeen sê dus dat dit is wat die Gees hom leer, dit is wat die Here hom gewys het. Wie is reg, wie se stem moet ons na luister? Na die objektiewe stem van die Skrif! Skrif verklaar Skrif, gee sy eie definisies, is sy eie woordeboek. Wat sê die Bybel? Natuurlik is die Heilige Gees betrokke by die interpretasie van die Skrif. Nie mens, of stem of die onskriftuurlike “gesalfde” wat die mikrofoon vashou nie. Jesus, self het altyd sy dissipels na die Skrif terug verwys, en dit was die Ou Testament waar alles te wete is oor Jesus. Paulus het nie die Nuwe Testament gehad nie.
Ja, die wonderwerk van die Kind gebore uit die maagd Maria, Sy moeder, die misterie van alle misteries dat die Kind sy moeder voorafgegaan het, ŉ ewige bestaan gehad het saam met Sy Vader (uit die dae van die ewigheid.) Matthew Henry beskryf dit soos volg: Dat Betlehem die plek was van Sy geboorte was ŉ universele kennis. Dit was die Skrif wat die skrywers vir Herod gesê het waar Hy gebore gaan word en so was dit dat die Jode geweet het dat Christus uit die dorp van Bethlehem gebore sou word waar Dawid was. Bethlehem is die beeld van die Huis Van Brood, die geestelike betekenisvolle plek vir Hom om gebore te word wat die Brood Van Die Lewe is. Wonder of die literalis so ŉ afleiding kan maak.
Babilon is in die Kerk vandag, die tipes antichriste is agter die preekstoel en in opleiding. Ek gee ŉ voorbeeld.